ગયો રવિવાર ભારતનો ગરમ દિવસ સાથે ગમખ્વાર દિવસ પણ રહ્યો. હૈદરાબાદની વિજ્ઞાન જ્યોતિ ઇન્સ્ટિટ્યૂટ ઑફ એન્જિનિયરિંગ ઍન્ડ ટેક્નૉલૉજીમાં ભણતા ૨૪ હોનહાર વિદ્યાર્થીઓ હિમાચલ પ્રદેશની બ્યાસ નદીમાં તણાઈ ગયા. શિમલાથી મનાલી બસમાં જતા આ સ્ટુડન્ટ્સ મંડી જિલ્લાના પાંડોહ ડૅમથી ચારેક કિલોમીટર દૂર શાલાનાળા પાસે બ્યાસ નદીની સીનિક બ્યુટી ફોટોસ્વરૂપે કૅપ્ચર કરવા નદીના પટમાં ઊતર્યા હતા ત્યારે ચેતવણી વગર લાર્જી હાઇડ્રોઇલેક્ટ્રિક પ્રોજેક્ટમાંથી પાણીનો મોટો જથ્થો છોડાતાં ટૂર-ઑપરેટર સહિત ૧૮ યુવાનો અને ૬ યુવતીઓ પાણીના પ્રવાહ સાથે તણાઈ ગયાં, જેમાંથી આ લખાય છે ત્યાં સુધી ફક્ત ચાર વ્યક્તિની લાશ મળી છે.